CELEX: 32015R2253
Language: sk
Date: 2015-12-02 00:00:00
Title: Vykonávacie nariadenie Komisie (EÚ) 2015/2253 z 2. decembra 2015 o zatriedení určitého tovaru do kombinovanej nomenklatúry

5.12.2015   
            
            
               SK
            
            
               Úradný vestník Európskej únie
            
            
               L 321/6
            
         VYKONÁVACIE NARIADENIE KOMISIE (EÚ) 2015/2253
   z 2. decembra 2015
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväznú informáciu o nomenklatúrnom zatriedení tovaru, ktorá nie je v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. decembra 2015
      
         
            Za Komisiu
         
         
            v mene predsedu
         
         Heinz ZOUREK
         
            generálny riaditeľ pre dane a colnú úniu
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 (EHS) z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie (číselný znak KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  Výrobok (tzv. protiprievanová lišta alebo tesniaca lišta dverí – „draught excluder“ or „door bottom seal“) pozostáva z hliníkovej lišty s rozmermi približne 100 × 3 cm a plastových štetín s dĺžkou približne 2 cm a rozmerom priečneho prierezu viac ako 1 mm, ktoré sú pripevnené k lište. Lišta je na jednej strane pokrytá samolepiacou fóliou.
                  Lišta sa má lepiacou fóliou pripevniť na spodnú časť dverí. Štetiny zakrývajú medzeru medzi dverami a podlahou, čím zabraňujú prievanu, prenikaniu prachu, atď.
                  
                      (1) Pozri obrázok.
               
               
                  3926 90 97
               
               
                  Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry a znením číselných znakov KN 3926, 3926 90 a 3926 90 97.
                  Výrobok je vzhľadom na svoje objektívne charakteristické vlastnosti určený na zakrytie medzery medzi dverami a podlahou s cieľom zabrániť prievanu, prenikaniu prachu, atď. Nie je určený na použitie ako kefa na upratovanie. Zatriedenie do položky 9603 ako kefa je preto vylúčené.
                  Výrobok je zložený tovar pozostávajúci z rôznych komponentov, konkrétne z hliníkovej lišty, plastových štetín a lepiacej fólie. Štetiny dávajú výrobku jeho podstatný charakter vzhľadom na ich úlohu pri používaní výrobku. Z toho dôvodu je zatriedenie do položky 7616 ako ostatné predmety z hliníka vylúčené.
                  Výrobok sa má preto zatriediť pod číselný znak KN 3926 90 97 ako ostatné výrobky z plastov.
               
            
         (1)  Obrázok slúži len na informačné účely.